АҞӘА, ԥхынҷкәын 20 – Sputnik, Владимир Бегунов. Аԥсны Агәабзиарахьчара аминистр Андзор Гоов имҩаԥигеит апресс-конференциа. Апресс-конференциаҟны аминистр иҳәеит ахшараиурҭатә хәышәтәырҭаҟны аҭагылазаашьа Агәабзиарахьчара аминистрра аколлегиаҟны ԥхынҷкәын 21, асааҭ 12.00 рзы иалацәажәараны иҟоуп ҳәа.
Андзор Гоов иажәақәа рыла аколлегиа аилатәара ажурналистцәа рзы ахәҭакахьалоуп ишаарту.
"Иҟоу аҭагылазаашьаҟны иҟоуп амедицинатә маӡа ахәҭақәа. Убри азы аколлегиа аилацәажәара абжеиҳара ажурналистцәа алахәхом", — иҳәеит аминистр.
Андзор Гоов иажәақәа рыла уажәазы ахәышәтәырҭаҟны иарбанызаалак зҩа-ҿкык ыҟаӡам. Аминистр иҳәеит ареспубликаҟны ахшараиурҭақәа ҩба рыҟазаара шахәҭоу. Руак аҟны апроблематә ҭагылазаашьа цәырҵыр, егьи аҟны аусура алшартә еиԥш.